by Coen Slabber · Published 11/02/2015 · Updated 07/01/2015
I don't preach a social gospel; I preach the Gospel, period. The Gospel of our Lord Jesus Christ is concerned for the whole person. When people were hungry, Jesus didn't say, "Now is that political or social?" He said, "I feed you." Because the good news to a hungry person is bread ~Desmond Tutu
Wat is die aard en funksie van bekering in die lewe van 'n Christen? Vas, die geestelike dissiplines soos Bybellees en gebed en dade van barmhartigheid is almal klassieke maniere om terug te keer na die Here. Bekering beteken dat ek van 'n aktiwiteit na God gaan en dan in gehoorsaamheid aan sy geopenbaarde wil leef. Dit is nie net die verwerping van sondige aktiwiteit nie, maar ook die aanvaarding van wat goed is soos in Jesus Christus geopenbaar.
Bekering beteken die verwerping van afgode, verkeerde dade, die waardes van die wêreld. Dit sluit ook sekere positiewe stappe in. Petrus sê vir sy gehoor: Daarom, bekeer julle en kom tot inkeer. Dan sal God julle sondes uitwis. En dan sal daar tye van verkwikking van die Here af kom … Daarom het God sy Dienaar na die wêreld toe laat kom en Hom heel eerste na julle toe gestuur om vir julle tot 'n seën te wees deur elkeen van julle van sy verkeerde paaie af terug te bring (Handelinge 19, 26). Bekering beteken nie dat ek al die dade wat ek moet vermy lys nie, maar dit is ook 'n positiewe beweging na 'n nuwe lewe in Jesus Christus. Bekering is nie net iets wat aan die begin van my Christenskap gebeur nie – die word 'n leefwyse, 'n merk van dissipelskap.
Bekering is nie net 'n gebeurtenis en 'n wilsbesluit nie – dit is 'n proses, 'n positiewe leefstyl waardeur God sy kinders versorg en versterk. Maar as eerste stap moet ek my sonde erken.